

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-82-1/2018-04**

**Дана: 19.04.2018. године**

**В р а њ е**

**ул. Краља Милана број 1**

На основу члана 62. став 1. тачка 11. Статута града Врања („Службени гласник града Врања“, број: 3/17, 8/17 и 27/17) и члана 61. Пословника Градског већа града Врања («Службени гласник града Врања», број 20/2016), Градско веће града Врања, на седници одржаној дана 19.04.2018.године, донело је

**ОДЛУКУ**

**О ПРИХВАТАЊУ И СУФИНАНСИРАЊУ ПРОЈЕКТА**

**„ЕКОЛОШКИ ПРИХВАТЉИВО ПРЕКОГРАНИЧНО ОСВЕТЉЕЊЕ“**

**I** Одређује се Град Врање за партнера на пројекту у Програму преко-граничне сарадње INTERREG IPA CBC Бугарска-Србија 2014TC16I5CB007, у свим фазама од развоја до имплементације датог пројекта.

**II** Општи циљ програма је да подстиче балансиран и одрживи развој граничног региона Бугарска- Србија интегрисаног у Европски простор – постигнуто путем мудрог економског раста, адаптације промена животне средине и унапређење културе учења. Специфични циљеви програма су 1) туристичка привлачност – подржати развој компететитивних туристичких атракција путем сарадње, и тиме доприносећи диверсификацији туристичких продуката у преко-граничном региону; преко-гранични туристички продукт: добијање економских користи од развоја природног и културног наслеђа у граничном подручју путем развоја заједничких преко-граничних туристичких дестинација; умрежавање људи-људима: капитализација ефеката туризма културног, историјског и природног наслеђа у граничним заједницама кроз заједничке акције. 2) вештине и предузетништво: подршка развоју привлачне средине за напредак младих људи у граничном региону путем сарадње; умрежавање људи-људима: промовисање инцијатива сарадње за и са младим људима, и тиме повећање мобилности младих људи преко граница. 3) заједничко управљање ризиком: превенција и умањење последица природних и вештачки створених преко-граничних непогода; заштита природе: промовисање и унапређење употребе заједничких природних ресурса, као и стимулисање заштите природе у програмској области, путем заједничких иницијатива преко границе.

**III** Носилац пројекта је Cluster Innovative Health Solutions, Монтана, док је партнер на пројекту Општина Врањска Бања, Република Србија.

**IV** Општина Врањска Бања је са водећим партнером Cluster Innovative Health Solutions, Монтана израдила предлог пројекта "Еколошки прихватљиво прекогранично осветљење ", којим конкурише у приоритетној оси Програма број 2014TC1615CB007-1, назив осе 3.2-Заштита природе.

**ОБРАЗЛОЖЕЊЕ**

Министарство за регионални развој и јавне радове Републике Бугарске (Управљачко тело Програма) у сарадњи са Канцеларијом за европске интеграције Владе Републике Србије (Национално тело Програма) објавило је Други јавни позив за прикупљање предлога пројеката Interreg-IPA Програма преко-граничне сарадње Бугарска – Србија. Програм је ко-финансиран из Инструмента за претприступну помоћ II (ИПА II фонд) Европске уније.

Град Врање, као партнер број 2 на пројекту, је са партнерима Општина Монтана изградио предлог пројекта "Еколошки прихватљиво прекогранично осветљење ", којим конкурише у приоритетној оси Програма број 2014TC1615CB007-1, назив осе 3.2-

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-82-2/2018-04**

**Дана: 19.04.2018. године**

**В р а њ е**

**ул. Краља Милана број 1**

На основу члана 62. став 1. тачка 11. Статута града Врања („Службени гласник града Врања“, број: 3/17, 8/17 и 27/17) и члана 61. Пословника Градског већа града Врања («Службени гласник града Врања», број 20/2016), Градско веће града Врања, на седници одржаној дана 19.04.2018.године, донело је

**ОДЛУКУ**

**О ПРИХВАТАЊУ И СУФИНАНСИРАЊУ ПРОЈЕКТА**

**„** **СПОРТ КАО КОХЕЗИВАН ПРЕКОГРАНИЧНИ ФАКТОР ЗА НАШE МЛАДЕ“**

**I Град Врање** прихвата учешће и суфинансирање пројекта „Спорт као кохезиван прекогранични фактор за нашe младе“.

**II** Пројекат „Спорт као кохезиван прекогранични фактор за нашe младе“ се реализује у оквиру Другог позива за прикупљање предлога пројеката INTERREG IPA Програма прекограничне сарадње Бугарска – Србија Министарства за регионални развој и јавне радове Републике Бугарске (Управљачко тело Програма) у сарадњи са Канцеларијом за европске интеграције Владе Републике Србије (Национално тело Програма). Програм је ко-финансиран из инструмента за предприступну помоћ II (ИПА II фонд) Европске уније.

**III** Носилац пројекта је Град Врање, док су партнери на пројекту Општина Chiprovtsi, Бугарска.

**IV** Време реализације пројекта је 15 месеци.

**V** Општи циљ програма је да подстиче балансиран и одрживи развој граничног региона Бугарска- Србија интегрисаног у Европски простор – постигнуто путем мудрог економског раста, адаптације промена животне средине и унапређење културе учења. Специфични циљеви програма су 1) туристичка привлачност – подржати развој компететитивних туристичких атракција путем сарадње, итиме доприносећи

диверсификацији туристичких продуката у преко-граничном региону; преко-гранични туристички продукт: добијање економских користи од развоја природног и културног наслеђа у граничном подручју путем развоја заједничких преко-граничних туристичких дестинација; умрежавање људи-људима: капитализација ефеката туризма културног, историјског и природног наслеђа у граничним заједницама кроз заједничке акције. 2) вештине и предузетништво: подршка развоју привлачне средине за напредак младих људи у граничном региону путем сарадње; умрежавање људи-људима: промовисање инцијатива сарадње за и са младим људима, и тиме повећање мобилности младих људи преко граница. 3) заједничко управљање ризиком: превенција и умањење последица природних и вештачки створених преко-граничних непогода; заштита природе: промовисање и унапређење употребе заједничких природних ресурса, као и стимулисање заштите природе у програмској области, путем заједничких иницијатива преко границе.

**VI** Овлашћује се др Миленковић Слободан, Градоначелник Града Врања, да потпише сва документа неопходна за учешће, суфинансирање и имплементацију пројекта.

**VII** Решење доставити Граду Врање, Општини Chiprovtsi, Бугарскаи архиви.

**ОБРАЗЛОЖЕЊЕ**

Министарство за регионални развој и јавне радове Републике Бугарске (Управљачко тело Програма) у сарадњи са Канцеларијом за европске интеграције Владе Републике Србије (Национално тело Програма) објавило је Други јавни позив за прикупљање предлога пројеката Interreg-IPA Програма преко-граничне сарадње Бугарска – Србија. Програм је ко-финансиран из Инструмента за претприступну помоћ II (ИПА II фонд) Европске уније.

Град Врање, као водећи партнер на пројекту, је са партнерима Општина Chiprovtsiизградио предлог пројекта "Спорт као кохезиван прекогранични фактор за нашe младе ", којим конкурише у приоритетној оси Програма број 2014TC1615CB007-1, назив осе 2.2-Умрежавање људи са људима.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

На основу члана 34. Закона о јавној својини (“Сл.гласник РС” бр.72/11 88/13 и 105/14), члана 6 и 7 Уредбе о условима прибављања и отуђења непокретности непосредном погодбом,давања у закуп ствари у јавној својини и поступцима јавног надметања и прикупљања писмених понуда(“Сл.гласник РС”, бр.24/12 и 48/15), члана 15. став 1.Одлуке о прибављању, коришћењу и управљању стварима у јавној својини града Врање (“Службени гласник града Врање” број 10/14), члана 24. Одлуке о давању у закуп пословног простора у јавној својини града Врања (“Сл. гласник града Врања”бр. 13/14 и 12/15 ) члана 28а,28б,28г,28е и 28ж Одлуке о изменама и допунама Одлуке о о давању у закуоп пословног простра у јавној својини града Врање (“Службени гласник града Врања”бр.13/17), Одлуке о избору најповољнијег понуђача у поступку давања у закуп пословног простора у јавној својини града Врања ванпоступка јавног надметања, односно прикупљања писаних понуда број 06-79-1/18-04 од 18.04.2018 године и члана 63. Пословника Градског већа града Врање (“Службени гласник града Врање” број 20/16), Градско веће града Врање, на седници одржаној дана:19.04. 2018 године, донело је

**О Д Л У К У**

**о давању у закуп пословног простора у јавној својини града Врања**

**ван поступка јавног надметања односно прикупљања писаних понуда**

**Члан 1.**

Даје се у закуп пословни простор у јавној својини града Врања, на одређено време од 5 (пет) година ван поступка јавног надметања односно прикупљања писаних понуда и то:

1.Пословни простор у Врању, ул. Партизанска бр. 17а.трећи спрат на кат. парцели број 5096 уписане у Лист непокретности број 14510 КО Врање 1, укупне површине П = 216 м2, закупцу Градском одбору Српске напредне странке из Врања, ул. Оца Јустина Поповића бр. 3 по цени од 50,00 динара по 1м2 месечно без ПДВ-а.

**Члан 2.**

Пословни простор из члана 1. ове Одлуке даје се у закуп у виђеном стању.

**Члан 3.**

Закупац пословног простора из члана 1. ове Одлуке је у обавези да у року од 7 (седам)дана од дана пријема ове одлуке закључи Уговор о закупу пословног простора и потпише записник о примопредаји пословног простора.

**Члан 4.**

Уговор о закупу пословног простора у име града Врање закључиће градоначелник Врања.

**Члан 5.**

Одлука ступа на снагу даном доношења.

Одлуку објавити у “Службени гласник града Врања”.

**Члан 6.**

Одлука Градског већа града Врања о давању у закуп пословног простора у јавној својини града Врања је коначна.

**ГРАДСКО ВЕЋЕ ГРАДА ВРАЊЕ**

**Дана: 19.04.2018 године, број: 06-82-3/2018-04**

**ПРЕДСЕДНИК**

**ГРАДСКОГ ВЕЋА**

**др Слободан Миленковић,с.р.**

**Тачност преписа оверава: СЕКРЕТАР**

**ГРАДСКОГ ВЕЋА,**

**Јелена Пејковић**

На основу члана 167. став 2 Закона о општем управном поступку („Службени гласник Републике Србије бр.18/2016), члана 46 став 1. тачка 5. Закона о локалној самоуправи (Службени гласник РС бр. 129/07 и 83/2014), члана 6. става 1 тачка 5 и члана 61. Пословника Градског већа града Врања („Сл. гласник града Врања, број: 20/2016), у предмету по жалби изјављној на Решење Одељења за буџет и финансије, , број 434-209-2/2017-07 од 15.03.2017. године, Градско веће града Врања, на седници одржаној 19.04 .2018. године, донело је:

**Р е ш е њ е**

**Усваја се** жалбаПривредног друштва за обављање делатности телекомуникацијама „ЈОТЕЛ“ д.о.о. Ниш, улица Булевар Немањића број 67, **поништава**  Решење Одељења за буџет и финансије, број 434-209-2/2017-07 од 15.03.2017. године, и предмет враћа првостепеном органу на поновно одлучивање.

**О б р а з л о ж е њ е**

Одељење за буџет и финансије, донело је Решење број 434-209-2/2017-07 од 15.03.2017. године, којим је утврђена локална комунална такса за коришћење тротоара или другог јавном простора у пословне сврхе, обвезнику „ЈОТЕЛ“ д.о.о. са седиштем Нишу, улица Булевар Немањића број 67.

На донето Решење жалбу је изјавило Привредно друштво за обављање делатности телекомуникацијама ЈОТЕЛ доо Ниш, улица Булевар Немањића број 67, која је Решењем Градског већа број 06-119/14/2017-04 од 01.06.2017. одбијена као неоснована, након чега је пред Управним судом покренут поступак ради поништаја Решења Градског већа града Врања.

Управни суд је Пресудом број II /2 У.10240/17 од 18.03.2018. године уважио тужбу Привредног друштва за обављање делатности телекомуникацијама ЈОТЕЛ доо Ниш, улица Булевар Немањића број 67 и поништио Решење Градског већа града Врања број 06-119/14/2017-04 од 01.06.2017. године и предммет вратио на поновно одлучивање.

У поновљеном поступку, Градско веће града Врања, придржавајући се примедби Суда изнетих у пресуди, у законском року усваја жалбу Привредног друштва за обављање делатности телекомуникацијама ЈОТЕЛ доо Ниш, улица Булевар Немањића број 67, поништава Решење Одељења за буџет и финансије, број 434-209-2/2017-07 од 15.03.2017. године, и предмет враћа првостепеном органу на поновно одлучивање

У поновљеном поступку првостепени орган ће отклонити пропусте, и утврдити разлоге због којих жалиоцу локалну комуналну таксу за коришћење на јавним површинама одређује према броју комада бандера, а не према површини коју исте заузимају, а све у складу са примедбама наведеним у Пресуди Управног суда број II /2 У.10240/17 од 18.03.2018. године

Из наведених разлога Градско веће града Врања је одлучило као у диспозитиву.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду у року од 30 дана од дана пријема Решења.

**ГРАДСКО ВЕЋЕ ГРАДА ВРАЊА,**

**дана:19.04.2018. године, број:06-82/4/2018-04**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**